  Виталий Пронин Сарапул ёросысь Сигаево черкогуртын гурт спортсменъёслэн 25-тӥ гужем шудонъёссы ортчо Удмурт Олимпиада усьтӥськиз 6-тӥ июле. Со 25 ёросысь сюрслэсь ятыр спортсменъёсты люказ. Бадӟым ужрад йылпумъяськоз 9-тӥ июле. Гурт спортсменъёслэн гужем шудонъёссылы кутскон сётэмын вал ӵапак Сигаево черкогуртын. 1992-тӥ арын 19-тӥ-22-тӥ июле ортчем ӵошатсконэ 24 ёросысь 700 пала спортсменъёс пыриськизы.Нырысетӥез но алиезГурт спортсменъёслэн гужем шудонъёссылы кутскон сётэмын вал ӵапак Сигаево черкогуртын. 1992-тӥ арын 19-тӥ-22-тӥ июле ортчем ӵошатсконэ 24 ёросысь 700 пала спортсменъёс пыриськизы. Гурт шудонъёсы пыртэмын вал 7 амал: капчи атлетика, волейбол, футбол, гира ӝуткан, суй кужымез эскерон, городки но семьяослэн ӵошатсконзы. Бадӟым ужрадлэн нырысетӥ вормисез луиз Дэри ёрослэн командаез.Табере спортысь 12 амалъя 16 пумо ӵошатсконъёс луо, спортсменъёс понна 130 комплект медальёс шудытӥсько. Нырысь аръёсаз Гурт шудонъёсты радъязы дась стадионъёсын, нош выль дауре куно пумитась ёросъёслы чебер стадионъёс пуктыло. Таяз учыре но Сигаевоысь стадион тодманы луонтэм воштӥськиз, со сяна, выльдон-тупатъян ужъёс ортчытэмын нылпи садын, школаын, политехникумын. Стадион синмаськымон, футболэн шудон бусыез но бызьылон сюресъёсыз туала куронъёсъя лэсьтэмын.- Стадион синмаськымон, футболэн шудон бусыез но бызьылон сюресъёсыз туала куронъёсъя лэсьтэмын, - шуэ шаерысьтымы мугорез кыдатон культурая, спортъя но егитъёсын ужан политикая министр Игорь Краснов. - Стадион лэсьтон 100 миллион манет тыр усиз, эшшо 5 миллион манет висъямын спортсменъёсыз сюдон-интыянлы. Административной юртэ ик интыямын куас возён база.Туэ ортчись Гурт шудонъёсы куд-ог воштонъёс пыртэмын. Азьвыл аръёсы бадӟым футболэн шудӥзы ке, туэ - пичи футболэн. Ӵошатскон эшшо но учкымонгес луиз. Угось бадӟым футболэн шудонэ ӝыныез ёросъёс пыриськылӥзы ке, таяз учыре - 90 процентэз. Та дыре ёросысь 81 интыын мугорез кыдатыны луонлык кылдытэмын: 23 спортзалъёс, 21 стадионъёс, 7 тиръёс но мукет сооружениос.Сарапул ёрос администрациысь мугорез кыдатон культурая но спортъя ёзэн кивалтӥсь Алексей Балтин верамъя, та дыре ёросысь 81 интыын мугорез кыдатыны луонлык кылдытэмын: 23 спортзалъёс, 21 стадионъёс, 7 тиръёс но мукет сооружениос. Ар куспын ёросын 100-лэсь ятыр спортэн герӟаськем ужрадъёс ортчо, отчы 6 сюрс пала адямиос пырисько. Берло 2 ар куспын ёросын улӥсьёс пӧлысь 1 сюрс 500-эз спортъя пӧртэм разрядъёс басьтӥзы, одӥг мурт Россиысь спортъя мастер луиз, 7-ез - спортъя мастере кандидатъёс. Чебер стадион кылдэмен, спортсменъёслэн лыдзы йылоз шуыса малпало.Огазеяськизы шуръёсӴошатсконъёсыз сӥё-дано усьтон Кам шур котыртӥ бергаз. Сарапулъёс понна со туж данъяськымон инты. Ас вакытаз татын кылдытэмын вал «Волга-Волга» кинофильм, кытын валтӥсь ролез Любовь Орлова шудӥз. Арлыдо адямиос туннэ но данъяськыса возьмато на асьсэлэн внукъёссылы кино лэсьтэм интыосты.Соин но, луоз, Гурт шудонъёслэн утисьсы Камушка нылаш вал. Со ас котыраз огазеяз шаерысьтымы вань ёросъёсысь шуръёсты. Кылсярысь, Камлэн кутсконэз Кез ёросын. Ёрос командаен тужгес пичи нылаш - 8 аресъем Маша Сабурова - вуиз. Алнаш ёросэтӥ бызись Туймы шур Каме усе. Та ёрос но аспӧртэмлыко луиз: командаысь спортсмен Рудольф Александров ӵошатсконлэн нырысетӥ нуналаз ик Гурт шудонъёслэсь рекордзэс пуктӥз: кузьдалае тэтчанын 7 метр 12 сантиметр кеме лобӟиз. Та дырозь гурт спортсменъёслы 6 метр 70 сантиметр кеме гинэ тэтчаны удалтылӥз вал. Азьвыл аръёсы бадӟым футболэн шудӥзы ке, туэ - пичи футболэн.30 пала пичи шуръёсын узыр Красногорск ёрос. Татысь но спортсменъёс шаермес паймытъяло. Пыдын бызьылӥсь Любовь Зорина трос аръёс ӵоже чемпион луылэ, берло дыре вормисьёс пӧлы шедё полиатлонистъёс Александр Тугбаев но Юлия Меньшикова.Кам шур ӧжытаклы гинэ кожылэ Дэри ёросэ. Со понна отын кузёяське кужмо Оӵ шур. Та шур выллем ик командазы йӧно, гужем ӵошатсконъёсын одно ик 3 кужмо командаос пӧлы шеде.Котькуд ёрос командалы та нуналэ кыӵе ке дунъет сётэмын вал. Озьы пӧртэм ёросъёсысь пичи шуръёс огдырлы люкаськизы кадь Кам котыре.25-тӥзэ ӵошатскоКуд-ог ёросъёсысь спортсменъёс бадӟым вожвылъяськонэ 25-тӥзэ пырисько ни. Арлы быдэ ас вормонъёсынызы паймытъяло гира ӝуткась воргоронъёс - Дэри ёросысь Николай Мамонтов но Пичи Пурга ёросысь Николай Семёнов. Ас секталазыя эшъёссы пӧлын 24 шудонэ пыриськыса, быдэн 23 пол зарни медаль но одӥг пол гинэ азвесь медаль утӥзы. Каракулиноысь Е. Наговицына 3 иськемез 9 минут 24 секунд ӵоже ортчиз.- Нырысетӥ ӵошатсконэ ветлэмме туннэ кадь ик тодӥсько на, зарни медаль соку басьтӥ, - шуэ Николай Семёнов. - Огшоры стадион вал, бызьылон сюресъёсыз гинэ асфальтэн шобыртэмын, пуконъёс интыын пу ӟусъёс. Командаос сярысь верано ке, ваньмыз кураськисьёс выллем потӥзы: кин маин. Ёросысь алама гинэ футболка сётылӥзы ик вал, сое но бӧрысь басьтонэн курдатӥзы.Та кык Коляос спортысь ветеранъёс луо ке но, егитъёслы сётскемзы уг поты. Туэ но зарни понна нюръяськыны медо. Гира ӝуткам сяна, ёрос командаен ӵош, гозы кыскаса, трос пол чемпионъёс луэмын.Озьы ик вань гужем шудонъёсы пыриськемын Яр ёросысь Юлия Рудина. Таиз понна матысьгес луо тол ӵошатсконъёс, но ёроссы пичи бере, гужем но бызьылоно луэ, пе. Вормисьёс котыртӥ ялан берга ке но, гужем шудонъёсын солы 1 медаль гинэ басьтыны удалтэм ай.Сьӧлта муниципал кылдытэтлэн йырыз Сергей Федотов но вань гужем шудонъёсы пыриськемын. Талэсь азьвыл капчи атлетикая ӵошатсконъёсы спортсменъёс радын ветлэм, нош берло аръёссэ кивалтӥсьёс куспын радъям вожвылъяськонэ пыриське. Вормонъёсыз но вань. Кияса ёрос администрациысь мугорез кыдатон культурая но спортъя ёзэн кивалтӥсь Валерий Тихонов нырысь аръёссэ Пичи Пурга ёрос командаен кивалтӥз, собере, кивалтӥсьёс пӧлын вожвылъяськыса, трос вормонъёс басьтӥз, али Кияса командаез ӝутыны юрттэ.Озьы 25-яз ик ортчем ӵошатсконэ пыриськисьёс чиньыен лыдъямон гинэ вылэм. Алнашысь Р. Александров 712 сантиметре тэтчиз. Гурт шудонъёсын таӵеез ӧй вал на.Нырысетӥ медаль сётэмынГурт шудонъёсын нырысетӥ вормисьёслэн нимъёссы тодмо ни. Кузьдалае тэтчасьёс пӧлын вормисе потӥзы Алнашысь Рудольф Александров но Можгаысь Снежана Николаева. 3 но 5 иськеме бызьылонын зарни утӥзы Каракулино ёросысь Елена Наговицына но Дэри ёросысь Константин Васильев. Толон спортсменъёс кужымзэс эскеризы 3  но 5 иськеме ӝог вамышъянын. Зарни медаль басьтӥзы шарканъёс Юлия Турова но Максим Вахрушев.Кам дурын гурт шудонъёс ӵуказеозь кыстӥськозы. Ужрад йылпумъяськоз 100 метре бызьылонэн но эстафетаосын. Сигаевоын ортчись Гурт шудонъёсы вуылыса, шумпотоно, спортэз гажасьёс татын трос. Сое валаны луэ, стадионэ пырыса ик. Спортсменъёслэсь бызьылэмзэс учкыны лыкто пичиос но, арлыдоос но. Оскон кылдэ, выльдэм стадион азьланяз мӧзмыса уз сылы, тол но гужем отчы калык люкаськылоз.Валентина Емельянова Теги: Гуртшудонъёс  